
Comisia pentru    Comisia juridică,    Comisia pentru         Comisia pentru apărare,
        industrii           de disciplină            transporturi                    ordine publică   
       și servicii
    și imunități
  și infrastructură
          și siguranță națională                                                

  Nr.4c-3/512/2018    Nr.4c-13/1046/2018      Nr.4c-4/182/2018         Nr.4c-15/767/2018
Bucureşti, 17 februarie 2021
BIROULUI PERMANENT
AL

CAMEREI DEPUTAŢILOR,

 
Vă înaintăm, alăturat, raportul comun asupra propunerii legislative pentru completarea Ordonanţei de urgenţă a Guvernului nr.195/2002 privind circulaţia pe drumurile publice,  cu care Comisia pentru industrii şi servicii , Comisia juridică, de disciplină şi imunităţi , Comisia pentru apărare, ordine publică și siguranță națională și Comisia pentru transporturi şi infrastructură au fost sesizate în fond, transmisă cu adresa Pl.x 682 din 5 noiembrie 2018.
În raport de obiectul şi conţinutul său, propunerea legislativă face parte din categoria legilor ordinare.

  PREŞEDINTE,        PREŞEDINTE,                  PREŞEDINTE,                          PREŞEDINTE,                                     
Bende Sándor        Mihai Alexandru Badea    Ciprian Constantin Şerban      Constantin Şovăială

    Bucureşti, 17 februarie 2021
      Plx 682/2019                                                                                                             
R  A  P  O  R  T     C  O  M  U  N

asupra propunerii legislative pentru completarea Ordonanţei de urgenţă a Guvernului nr.195/2002 privind circulaţia pe drumurile publice
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii și servicii, Comisia juridică, de disciplină și imunități, Comisia pentru apărare, ordine publică și siguranță națională şi Comisia pentru transporturi şi infrastructură au fost sesizate în fond, pentru dezbatere şi avizare cu  propunerea legislativă pentru completarea Ordonanţei de urgenţă a Guvernului nr.195/2002 privind circulaţia pe drumurile publice, transmisă  cu adresa nr. Pl.x 682/2018 din 5 noiembrie 2018 .
Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera decizională este Camera Deputaţilor.
Propunerea legislativă a fost respinsă de Senat în şedinţa din 21 octombrie 2018.
La întocmirea prezentului raport, cele patru comisii au avut în vedere:

·  avizul favorabil al Consiliului Legislativ (nr.754/25.07.2018);
· punctul de vedere negativ al Guvernului nr.1548/20.08.2018;

Propunerea legislativă are ca obiect de reglementare completarea Ordonanţei Guvernului nr.195/2002, în sensul stabilirii drept contravenţie a folosirii mijloacelor de înregistrare audio video, cu excepţia dispozitivelor de tip „mâini libere”.

În conformitate cu prevederile art.63 din Regulamentul Camerei Deputaţilor, republicat, comisiile au dezbătut actul normativ în şedinţe separate.

În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, comisiile au examinat propunerea legislativă  după cum urmează: Comisia pentru industrii și servicii în ședința din data de 11 decembrie 2018 , Comisia juridică, de disciplină și imunități în ședința din data de 19 februarie 2019,  Comisia pentru apărare, ordine publică și siguranță națională în ședința din data de 21 noiembrie 2018 iar membrii Comisiei pentru transporturi şi infrastructură în şedinţa din 16 februarie 2021.
La lucrările Comisiei pentru industrii și servicii, au fost prezenți 15 deputați din totalul de 20 membri ai comisiei, la lucrările Comisiei juridice, de disciplină și imunități ,Comisiei pentru apărare, ordine publică și siguranță națională şi Comisiei pentru transporturi şi infrastructură au fost prezenţi deputaţii conform listelor de prezenţă.
Potrivit prevederilor art. 55 şi ale art. 56 alin. (2) din Regulamentul Camerei Deputaţilor, republicat, cu modificările şi completările ulterioare, la lucrările comisiilor au participat, în calitate de invitaţi reprezentanţi ai Ministerului Afacerilor Interne.
În urma finalizării dezbaterilor, membrii celor patru comisii au hotărât, cu majoritate de voturi,respingerea propunerii legislative pentru completarea Ordonanţei de urgenţă a Guvernului nr.195/2002 privind circulaţia pe drumurile publice, din următoarele considerente:

· măsura administrativă privind suspendarea exercitării dreptului de a conduce pentru o perioadă de 90 de zile se dispune, în mod concret, în funcţie de temeiul reţinut de către instanţa de judecată sau procuror în situaţia în care a fost  dispusă o soluţie de clasare, renunţare la urmărirea penală, renunţare la aplicarea pedepsei sau amânare a aplicării pedepsei. În acest context, propunerea legislativă nu are la bază o analiză sistematică a întregului cadru legislativ ce vizează domeniul circulaţiei pe drumurile publice;

· în vederea aplicării unei astfel de prevederi, ar fi fost necesară stabilirea legăturii de cauzalitate între utilizarea mijloacelor audio-video şi infracţiunile care au pus în pericol viaţa , sănătatea şi integritatea corporală, iar în practică, pot fi întâmpinate dificultăţi majore în identificarea unor elemente concrete de natură să probeze această legătură de cauzalitate;

· mijloacele tehnice de înregistrare audio-video nu sunt reglementate în capitolul referitor la regulile de circulaţie, astfel încât nu pot face obiectul unei norme sancţionatorii.

           În raport de obiectul şi conţinutul său, propunerea legislativă face parte din categoria legilor ordinare.
  PREŞEDINTE,        PREŞEDINTE,       PREŞEDINTE,                 PREŞEDINTE,                                     

 Bende Sándor         Mihai Alexandru Badea    Ciprian Constantin Şerban    Constantin Şovăială
SECRETAR,                      SECRETAR,                   SECRETAR,                        SECRETAR,    
Bogdan Gheorghe Trif   Cristian Tudor Băcanu        Zacharie Benedek              Antonel Tănase
Consilier parlamentar, Iulia Ioana Mircea
Consilier parlamentar, Monica Gabriela Tudor

